PROIECT DE BUGET RECTIFICATIV NR. 5 LA BUGETUL GENERAL 2012 SITUAȚIA GENERALĂ A VENITURILOR SITUAȚIA CHELTUIELILOR PE SECȚIUNI Secțiunea III – Comisia /* COM/2012/0536 final - 2012/ () */





PROIECT DE BUGET RECTIFICATIV NR. 5 LA BUGETUL GENERAL 2012 SITUAȚIA GENERALĂ A VENITURILOR SITUAȚIA CHELTUIELILOR PE SECȚIUNI Secțiunea III – Comisia Având în vedere: – Tratatul privind funcționarea Uniunii Europene, în special articolul 314, coroborat cu Tratatul de instituire a Comunității Europene a Energiei Atomice, în special articolul 106a, – Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene[1], în special articolul 37, – bugetul general al Uniunii Europene pentru exercițiul financiar 2012, adoptat la 1 decembrie 2011[2], – bugetul rectificativ nr. 1/2012[3], adoptat la 20 aprilie 2012, – bugetul rectificativ nr. 2/2012[4], adoptat la 12 iunie 2012, – bugetul rectificativ nr. 3/2012[5], adoptat la 5 iulie 2012, – proiectul de buget rectificativ nr. 4/2012[6], adoptat la 20 iunie 2012, Comisia Europeană prezintă autorității bugetare proiectul de buget rectificativ nr. 5 la bugetul 2012. MODIFICĂRI LA SITUAȚIA VENITURILOR ȘI CHELTUIELILOR PE SECȚIUNI Modificările la situația veniturilor și cheltuielilor pe secțiuni pot fi consultate pe site-ul EUR-Lex (http://eur-lex.europa.eu/budget/www/index-ro.htm). Cu titlu informativ, se atașează ca anexă la buget o versiune în limba engleză a modificărilor la această situație. CUPRINS 1. Introducere. 5 2. Mobilizarea Fondului de solidaritate al UE. 5 3. Finanțarea Fondului de solidaritate al UE. 7 4. Modificarea unei linii bugetare. 7 5. Tabel recapitulativ în funcție de rubricile cadrului financiar.. 9 1. Introducere Proiectul de buget rectificativ (PBR) nr. 5 pentru exercițiul 2012 vizează următoarele: – Mobilizarea sumei de 670 192 359 EUR din Fondul de Solidaritate al UE pentru o valoare de 670 192 359 EUR, în credite de angajament și de plată, în legătură cu o serie de cutremure care au avut loc în regiunea Emilia-Romagna, Italia, în mai 2012. – Modificarea liniei bugetare 16 05 03 01 - Acțiune pregătitoare — Anul european al voluntariatului 2011 pentru a înlocui „liniuța” pentru plățile de la linia respectivă cu o mențiune simbolică (p.m.), cu scopul de a permite efectuarea plăților finale. 2. Mobilizarea Fondului de solidaritate al UE La 20 mai 2012, o cutremur puternic cu magnitudinea de 5,9 pe scara Richter a afectat zone întinse din nordul Italiei și a cauzat daune însemnate în multe orașe și sate, în special în jurul epicentrului, în principal în provinciile Modena și Ferrara din regiunea Emilia-Romagna. La 29 mai, a avut loc un al doilea cutremur puternic cu magnitudinea de 5,8 pe scara Richter, cu epicentrul ușor mai la vest. Ambele evenimente au fost urmate de mai multe replici puternice. Cutremurele au cauzat moartea a 27 de persoane, aproximativ 350 de persoane au fost rănite și a fost necesară evacuarea a peste 45 000 de persoane. Au existat daune însemnate și extinse la clădiri, infrastructuri, întreprinderi, instalații industriale, în agricultură și în sectorul patrimoniului cultural important. În urma acestor evenimente, Italia a prezentat o cerere de asistență financiară din Fondul de solidaritate al Uniunii Europene. Serviciile Comisiei au efectuat o analiză detaliată a cererii în conformitate cu Regulamentul (CE) nr. 2012/2002 al Consiliului, în special articolele 2, 3 și 4. Cele mai importante elemente ale evaluării pot fi rezumate după cum urmează: (1) Cererea Italiei a fost primită de Comisie la 27 iulie 2012, la 10 săptămâni de la înregistrarea primelor daune, care a avut loc în 20 mai 2012. (2) Fiind de origine naturală, cutremurele se încadrează în domeniul de aplicare al Fondului de solidaritate. Cele două cutremure mari și sutele de replici ale acestora au avut loc în intervalul a câteva săptămâni și au afectat o zonă situată în cea mai mare parte în două provincii ale regiunii Emilia-Romagna, efectele extinzându-se în provinciile vecine și în regiunile Veneto și Lombardia. Conform politicii stabilite în cadrul Fondului de solidaritate, atunci când mai multe evenimente de aceeași natură afectează o aceeași zonă și au loc într-o perioadă de timp relativ scurtă, se consideră că acestea reprezintă o singură catastrofă. (3) Totalul daunelor directe reprezintă baza de calcul a valorii asistenței financiare. Autoritățile italiene au estimat daunele directe totale la 13 273 736 063 EUR. Această sumă reprezintă 0,86 % din VNB-ul Italiei și depășește de aproape patru ori pragul de 3 607 milioane EUR necesar pentru mobilizarea Fondului de solidaritate (și anume, 3 miliarde EUR în prețurile din 2002) aplicabil Italiei în 2012. Având în vedere că daunele directe totale care au fost estimate depășesc pragul, catastrofa este calificată drept „catastrofă naturală majoră” și se înscrie astfel în principalul domeniu de aplicare a Regulamentului (CE) nr. 2012/2002. (4) Cererea conține o descriere detaliată a impactului catastrofei și o defalcare pe sectoare și pe regiuni a daunelor estimate. Au fost luate în considerare informațiile agregate provenite de la Departamentul Național de Protecție Civilă. Potrivit acestor informații, cutremurele au provocat distrugerea gravă a infrastructurilor de bază, a gospodăriilor private, a clădirilor publice, a întreprinderilor și a patrimoniului cultural important al zonei. Acestea au cauzat prejudicii grave populației, fiind afectate aproape 1 milion de persoane din 106 municipalități din 6 provincii administrative ale regiunilor Emilia Romagna, Veneto și Lombardia. Desigur, cea mai mare parte a daunelor (aproape 92 %) a fost înregistrată în Emilia Romagna, în special în provinciile Modena, Ferrara, Bologna și Reggio Emilia. Lombardia și Veneto au fost afectate într-o mai mică măsură - aproape 8 % și, respectiv, 0,4 % din daunele totale. Numai în regiunea Emilia Romagna, din cauza cutremurelor, 45 000 de persoane au fost nevoite să își părăsească locuințele și să caute soluții pentru cazare temporară. O mare parte a populației a găsit cazare în mod independent și va primi sprijin guvernamental, iar aproximativ 16 000 de persoane au solicitat asistență, astfel încât a fost necesară instalarea a aproximativ 90 de tabere și spații de cazare în clădiri de către serviciile de urgență. (5) Zona afectată este o zonă dens populată și are o economie foarte dezvoltată, cu un număr mare de societăți în diferite sectoare - industrial, de prelucrare și artizanal, multe dintre acestea fiind de importanță națională, care au fost foarte afectate de daunele fără precedent și de prăbușirea unei mari părți din clădirile industriale. Există riscul relocalizării acestor activități în alte zone. Daunele suferite de întreprinderile agricole au fost semnificative și se estimează că vor avea un impact dramatic asupra unor produse precum brânzeturile Grana Padano și Parmigiano Reggiano și oțetul balsamic. În ansamblu, se preconizează o scădere substanțială a producției, a comerțului, a agriculturii și a altor activități economice din cauza catastrofei. Deosebit de importantă este dauna cauzată patrimoniului cultural bogat al zonei. Evaluarea acesteia este deosebit de dificilă și acest punct este descris în detaliu în cerere. Numai pentru Emilia-Romagna, daunele legate de cutremure sunt apreciate la această oră ca fiind de 2 075 de milioane EUR. (6) Serviciile Comisiei au ajuns la concluzia că, ținând seama de dimensiunile evenimentului și de perioada limitată de timp avută la dispoziție pentru evaluarea daunelor - metodele utilizate de autoritățile italiene pentru estimarea diferitelor categorii de daune sunt, în general, suficient de detaliate și de plauzibile. (7) Costul operațiunilor esențiale de urgență eligibile în temeiul articolului 3 alineatul (2) din Regulamentul (CE) nr. 2012/2002 a fost estimat de autoritățile italiene la 714 672 825 EUR și este prezentat defalcat pe cele 4 categorii prevăzute de regulament: A) repunerea imediată în funcțiune a infrastructurilor, B) măsuri provizorii de cazare și servicii de ajutor, C) infrastructuri de prevenire și protecție imediată a patrimoniului cultural și D) curățarea zonelor sinistrate. De departe, cea mai mare parte a costurilor operațiunilor de urgență, care se ridică la peste 465 de milioane EUR, se referă la activitățile legate de cazarea temporară a aproximativ 43 000 de persoane pentru o perioadă de până la 3 ani, aproximativ 155 de milioane EUR fiind destinate unităților modulare de cazare. Aproape 90 de milioane EUR sunt destinate reparării infrastructurii de bază și peste 60 de milioane EUR acoperirii costurilor serviciilor de salvare. În cadrul acordului de punere în aplicare, se vor defini tipurile de acțiuni care vor fi efectiv finanțate din acest fond. (8) Zonele afectate sunt eligibile ca „regiuni de competitivitate și ocupare a forței de muncă” în cadrul fondurilor structurale (2007-2013). (9) Autoritățile italiene au indicat că nu există nicio acoperire a costurilor eligibile de către asigurări. În concluzie, din motivele prezentate anterior, se propune acceptarea cererii prezentate de Italia în legătură cu seria de cutremure din mai 2012, clasificată drept „catastrofă majoră”, precum și mobilizarea Fondului de solidaritate. 3. Finanțarea Fondului de solidaritate al UE Bugetul anual total de care dispune Fondul de solidaritate este de 1 000 de milioane EUR. Având în vedere că solidaritatea reprezintă principala justificare pentru crearea fondului, Comisia consideră că ajutorul acordat din acest fond ar trebui să fie progresiv. Conform practicii anterioare, acest lucru implică faptul că partea din daune care depășește pragul (0,6 % din VNB sau 3 miliarde EUR la prețurile din 2002, luându-se în considerare cea mai mică sumă) ar trebui să beneficieze de o intensitate mai mare a ajutorului față de daunele inferioare pragului. Rata aplicată în trecut pentru stabilirea alocărilor pentru catastrofe majore este de 2,5 % din daunele directe totale care nu depășesc pragul de mobilizare a fondului și 6 % din cele care îl depășesc. Metodologia pentru calculul ajutorului din Fondul de solidaritate a fost prezentată în Raportul anual 2002-2003 privind Fondul de solidaritate și a fost aprobată de Consiliu și de Parlamentul European. Se propune aplicarea acelorași procentaje în cazul de față și acordarea ajutoarelor după cum urmează: || || || || || (în EUR) || Daune directe acceptate || Prag || Sumă bazată pe rata de 2,5 % || Sumă bazată pe rata de 6 % || Valoarea totală a ajutorului propus Italia - cutremure 2012 || 13 113,498 milioane || 3 606 de milioane || 90 165 575 || 580 026 784 || 670 192 359 Total || || || || || 670 192 359 În ceea ce privește finanțarea creditelor de plată corespunzătoare, serviciile Comisiei actualizează în prezent previziunile privind necesarul de plăți până la sfârșitul exercițiului 2012 și transmit cererile de ajustare a creditelor de plată. O analiză preliminară a posibilității de a combina nevoile sporite pentru credite de plată la anumite linii bugetare cu sume de la alte linii care altfel ar rămâne neutilizate evidențiază un deficit general de credite de plată la încheierea exercițiului, pe care Comisia intenționează să-l acopere prin intermediul unui proiect de buget rectificativ (PBR 6/2012), care urmează a fi prezentat până la jumătatea lunii octombrie 2012. În consecință, Comisia propune o creștere corespunzătoare a nivelului creditelor de plată pentru finanțarea mobilizării Fondului de solidaritate. Comisia solicită o intervenție rapidă pentru a oferi sprijin regiunilor afectate și pentru a asigura plata acestuia, odată ce prezenta propunere va fi adoptată. Cu toate acestea, în cazul întârzierii adoptării propunerii și a încheierii acordului de punere în aplicare cu statul membru în cauză, ar putea fi necesar să se recurgă la dispozițiile articolului 9 din Regulamentul financiar (reportarea creditelor). 4. Modificarea unei linii bugetare Acțiunea pregătitoare Anul european al voluntariatului 2011 a fost creată în 2010. În conformitate cu articolul 49 din Regulamentul financiar, creditele de angajament relevante pentru o acțiune pregătitoare pot fi înscrise în buget pentru cel mult trei exerciții financiare succesive. Cu toate acestea, finalizarea plăților poate continua și după aceea. Printre alte acțiuni, în 2010, a fost semnat cu Alliance (Centrul european al voluntariatului) un acord de grant, care reglementează coordonarea activităților societății civile la nivel european în cadrul Anului european al voluntariatului 2011 (dezvoltarea unei agende de politici pentru voluntariat în Europa, mobilizarea și consolidarea capacităților și diseminare). Prefinanțarea a fost plătită în 2010. Raportul final, împreună cu cererea pentru plata finală, au fost primite abia la sfârșitul lunii iunie 2012. Pentru a acoperi această plată finală, Comisia va face un transfer intern în cadrul aceluiași capitol bugetar. Cu toate acestea, în conformitate cu articolul 25 din Regulamentul financiar, un transfer se poate face numai la o linie bugetară pentru care sunt autorizate credite sau care poartă o mențiune simbolică (p.m.). În bugetul pe 2012, linia în cauză, 16 05 03 01 — Acțiune pregătitoare — Anul european al voluntariatului 2011, prevede numai o „liniuță” la credite de plată, și de aceea nu este posibil niciun transfer. Prin urmare, se propune ca aceasta să fie înlocuită cu o mențiune simbolică (p.m.), pentru a permite un transfer. 5. Tabel recapitulativ în funcție de rubricile cadrului financiar Cadrul financiar Rubrică/subrubrică || Cadrul financiar 2012 || Buget 2012 (inclusiv BR 1-3/2012 și PBR 4/2012) || PBR 5/2012 || Buget 2012 (inclusiv BR 1-3/2012 și PBR 4­5/2012) CA || CP || CA || CP || CA || CP || CA || CP 1. CREȘTERE ECONOMICĂ DURABILĂ || || || || || || || || 1a. Competitivitate pentru creștere economică și ocuparea forței de muncă || 14 853 000 000 || || 15 403 000 000 || 11 482 916 106 || || || 15 403 000 000 || 11 482 916 106 Marjă || || || -50 000 000 || || || || -50 000 000 || 1b. Coeziune pentru creștere economică și ocuparea forței de muncă || 52 761 000 000 || || 52 752 576 141 || 43 835 746 321 || || || 52 752 576 141 || 43 835 746 321 Marjă || || || 8 423 859 || || || || 8 423 859 || Total || 67 614 000 000 || || 68 155 576 141 || 55 318 662 427 || || || 68 155 576 141 || 55 318 662 427 Marjă[7] || || || -41 576 141 || || || || -41 576 141 || 2. CONSERVAREA ȘI GESTIONAREA RESURSELOR NATURALE || || || || || || || || Din care cheltuieli legate de piață și plăți directe || 48 093 000 000 || || 43 969 637 305 || 43 875 978 049 || || || 43 969 637 305 || 43 875 978 049 Total || 60 810 000 000 || || 59 975 774 185 || 57 034 220 262 || || || 59 975 774 185 || 57 034 220 262 Marjă || || || 834 225 815 || || || || 834 225 815 || 3. CETĂȚENIE, LIBERTATE, SECURITATE ȘI JUSTIȚIE || || || || || || || || 3a. Libertate, securitate și justiție || 1 406 000 000 || || 1 367 806 560 || 835 577 878 || || || 1 367 806 560 || 835 577 878 Marjă || || || 38 193 440 || || || || 38 193 440 || 3b. Cetățenie || 699 000 000 || || 715 498 462 || 666 761 862 || 670 192 359 || 670 192 359 || 1 385 690 821 || 1 336 954 221 Marjă || || || 1 563 220 || || || || 1 563 220 || Total || 2 105 000 000 || || 2 083 305 022 || 1 502 339 740 || 670 192 359 || 670 192 359 || 2 753 497 381 || 2 172 532 099 Marjă[8] || || || 39 756 660 || || || || 39 756 660 || 4. UE CA ACTOR MONDIAL || 8 997 000 000 || || 9 405 937 000 || 6 955 083 523 || || || 9 405 937 000 || 6 955 083 523 Marjă[9] || || || -150 000 000 || || || || -150 000 000 || 5. ADMINISTRAȚIE || 8523 000 000 || || 8 279 641 996 || 8 277 736 996 || || || 8 279 641 996 || 8 277 736 996 Marjă[10] || || || 327 358 004 || || || || 327 358 004 || TOTAL || 148 049 000 000 || 141 360 000 000 || 147 900 234 344 || 129 088 042 948 || 670 192 359 || 670 192 359 || 148 570 426 703 || 129 758 235 307 Marjă || || || 1 209 764 338 || 12 445 957 052 || || || 1 209 764 338 || 12 445 957 052 [1] JO L 248, 16.9.2002, p. 1. [2] JO L 56, 29.2.2012, p. 1. [3] JO L 184, 13.7.2012, p. 1. [4] JO L 214, 10.8.2012, p. 1. [5] JO L 221, 17.8.2012, p. 1. [6] COM (2012) 340 final. [7] Fondul european de ajustare la globalizare (FEG) nu este inclus în calculul marjei de la rubrica 1a (500 de milioane EUR). Suma de 50 de milioane EUR peste plafon este finanțată prin mobilizarea instrumentului de flexibilitate. [8] Suma corespunzătoare Fondului de solidaritate al Uniunii Europene (FSUE) este înscrisă prin adăugare la rubricile relevante, astfel cum se prevede în AII din 17 mai 2006 (JO C 139, 14.6.2006). [9] Marja pentru 2012 prevăzută la rubrica 4 nu ia în considerare creditele aferente rezervei pentru ajutoare de urgență (258,9 milioane EUR). Suma de 150 de milioane EUR peste plafon este finanțată prin mobilizarea instrumentului de flexibilitate. [10] Pentru calcularea marjei sub plafonul prevăzut pentru rubrica 5, se ține seama de nota de subsol (1) din cadrul financiar 2007-2013, pentru suma de 84 de milioane EUR aferentă contribuțiilor personalului la sistemul de pensii.